
विद्यापीठ व संलग्नित महाविद्यालयांतील शिक्षकेतर अधिकारी/कर्मचारी यांच्यासाठी
उत्कृष्ट शिक्षकेतर अधिकारी/कर्मचारी पुरस्कार नियमावली – २०२५  
प्रस्तुत विद्यापीठाच्या  मुख्य परिसर, उपपरिसर लातूर व परभणी, विद्यापीठ संचालित न्यू माडेल डिग्री कॉलेज, हिंगोली, विद्यापीठाचे किनवट येथील कै. उत्तमराव राठोड आदिवासी विकास व संशोधन केंद्र तसेच प्रस्तुत विद्यापीठाशी संलग्नित सर्व महाविद्यालयातील प्रशासकीय यंत्रणा प्रभावीपणे कार्यप्रवण करण्यात शिक्षकेतर अधिकारी/ कर्मचाऱ्यांचे योगदान महत्त्वाचे असते, म्हणूनच शिक्षकेतर अधिकारी/ कर्मचाऱ्यांच्या उत्कृष्ट कामाचा गुणगौरव व्हावा, या हेतूने प्रस्तुत विद्यापीठाच्या वतीने दरवर्षी विद्यापीठ स्थापना दिनानिमित्त आयोजित कार्यक्रमात उत्कृष्ट शिक्षकेतर अधिकारी व कर्मचारी यांना 'उत्कृष्ट शिक्षकेतर अधिकारी/ कर्मचारी पुरस्कार' देऊन त्यांचा गुणगौरव करण्यात येतो.
पुरस्काराचे स्वरूप:
सदर पुरस्काराचे स्वरूप हे पुरस्कारासाठी रोख रक्कम रू. ८०००/- ( रुपये आठ हजार केवळ), विद्यापीठ स्मृतिचिन्ह, प्रमाणपत्र, व शॉल असे असून, विद्यापीठ वर्धापन दिनांच्या निमित्ताने आयोजित पुरस्कार समारंभात सदर पुरस्कार देवून संबंधित अधिकारी/कर्मचारी यांना गौरविण्यात येते.
पुरस्कारांची संख्या:
दरवर्षी विद्यापीठ परिसरातून ०६ तसेच विद्यापीठ संलग्नित महाविद्यालयांमधून ०५ असे एकूण ११ पुरस्कार वितरित केले जातील.
	विद्यापीठ परिसर व उप परीसरातील शिक्षकेतर अधिकारी /कर्मचारी  
	पुरस्कार संख्या 
	
	विद्यापीठ संलग्न महाविद्यालयांतील  शिक्षकेतर अधिकारी /कर्मचारी  
	पुरस्कार संख्या 

	वर्ग -१
	०१
	
	वर्ग -२
	०१

	वर्ग -२
	०१
	
	
	

	वर्ग -३
	०२
	
	वर्ग -३
	०२

	वर्ग -४
	०२
	
	वर्ग - ४
	०२

	एकूण 
	०६ 
	
	एकूण 
	०५ 


पुरस्कारासाठी पात्रता:
1. सदरील पुरस्कारासाठी विद्यापीठाच्या शासनमान्य / विद्यापीठ फंडातील पदावरील अधिकारी/ कर्मचारी तसेच महाविद्यालयाच्या आस्थापनेवरील कायम अधिकारी/ कर्मचारी यांचाच विचार करण्यात येईल.
2. या पुरस्कारासाठी विद्यापीठ/ महाविद्यालयीन अधिकारी/ कर्मचारी यांची किमान १५ (पंधरा) वर्षे नियमित सेवा असावी  (पूर्वीची कायम तसेच विद्यापीठ फंडातील नियमित सेवा विचारात घेतली जाईल).
3. महाराष्ट्र सार्वजनिक विद्यापीठ अधिनियम, २०१६, कलम १० मधील अधिकारी वगळून हे पुरस्कार प्रदान केले जातील.
पुरस्कारासाठी पात्रतेचे निकष (गुणदान पध्दती):
सदर पुरस्कारासाठी खालील तपशिलाप्रमाणे गुणदान पध्दती असेल:
	अ क्र 
	तपशील 
	अधिकतम गुण 

	1
	शैक्षणिक अर्हता
	१०

	2
	व्यावसायिक/तांत्रिक अर्हता
	१०

	3
	राष्ट्रीय/ राज्य/विद्यापीठ/महाविद्यालय स्तरावर विविध समित्यावर केलेल्या कामाचा तपशील:
	०५

	4
	विद्यापीठाच्या/ महाविद्यालयाच्या कामकाजासाठी प्रशिक्षण/ कार्यशाळेतील सहभागाचे तपशिल:
	१०

	5
	शैक्षणिक/ सामाजिक/ साहित्य/ कला व क्रीडा क्षेत्रातील कामाबद्दल मिळालेले शासन/शासनमान्य संस्था चे पुरस्कार:
	१०

	6
	गोपनीय अहवाल
	१५

	7
	कार्यकाळात केलेल्या इतर कामांची / उपक्रमांची माहिती
	०५

	8
	विभागप्रमुखांचा अभिप्राय
	१०

	9
	तोंडी मुलाखत
	२५  

	
	एकूण
	१००


(पुरस्कार पात्रतेसाठी किमान  ६० गुण प्राप्त करणे आवश्यक आहे)
पुरस्कारासाठी छाननी समिती :

प्राप्त होणा-या अर्जाची छाननी करण्यासाठी व पुरस्कार निवड समितीकडे पुरस्कार देण्यासाठी  अधिकारी / कर्मचारी यांची शिफारस करण्यासाठी खालीलप्रमाणे समिती राहील:

	अ.क
	छाननी  समितीची रचना
	अध्यक्ष/सदस्य


	1
	मा. कुलगुरू यांनी नामनिर्देशित केलेले प्रस्तुत विद्यापीठातील म.सा.वि. अधिनियम 2016 कलम 10 मधील अधिकारी (एक)
	सदस्य


	2
	आस्थापना विभागाचे उपकुलसचिव/ सहायक कुलसचिव (जर आस्थापना विभागात उपकुलसचिव कार्यरत नसतील तर आस्थापाना विभागाचे सहाय्यक
कुलसचिव) (एक)
	सदस्य


	3
	विद्यापीठातील अधीक्षक किंवा तत्सम दर्जाचा अधिकारी (एक)
	सदस्य



पुरस्कारासाठी निवड समिती :
छाननी समितीने पुरस्कारासाठी  शिफारस केलेल्या अधिकारी / कर्मचारी  यांच्या अर्जाची पडताळणी करून, संबंधित अधिकारी/ कर्मचारी यांची मुलाखत घेतील व गोपनीय अहवाल मा.  कुलगुरू महोदयांना  सादर करतील. 
पुरस्कारासाठी निवड करण्यासाठी खालीलप्रमाणे समिती राहील:
	अ.क
	निवड समितीची रचना
	अध्यक्ष/सदस्य


	1
	मा. कुलगुरू यांनी नामनिर्देशित केलेले मा. व्यवस्थापन परिषदेचे सदस्य (एक)
	अध्यक्ष

	2
	मा. कुलगुरू यांनी नामनिर्देशित केलेले संलग्नित महाविद्यालयाचे प्राचार्य किंवा विद्यापीठातील शैक्षणिक संकुलाचे संचालक किंवा प्रस्तुत विद्यापीठ / उपपरिसरातील वरिष्ठ प्राध्यापक (एक)
	सदस्य


	3
	मा. कुलगुरू यांनी नामनिर्देशित केलेली प्रशासकीय क्षेत्रातील तज्ज्ञ, अनुभवी व्यक्ति (एक)
	सदस्य



पुरस्कारासाठी इतर अटी व  शर्ती:
1. पुरस्कार निवड समितीमध्ये मा. कुलगुरू महोदयांनी नामनिर्देशित केलेल्या सदस्यांबाबत आक्षेप विचारात घेतले जाणार नाहीत.
2. या पुरस्कारासाठी ०१ एप्रिल ते ३१ मार्च हा कालावधी गृहित धरला जाईल.
3. पुरस्कारासाठी आलेल्या अर्जांची छाननी करून निवड समितीकडे शिफारस करण्यासाठी  छाननी समितीचे  गठण करण्यात येईल 
4. छाननी समितीने पुरस्कारासाठी  शिफारस केलेल्या अधिकारी / कर्मचारी  यांच्या अर्जाची पडताळणी करून, संबंधित अधिकारी/ कर्मचारी यांची मुलाखत घेतील व गोपनीय अहवाल मा.  कुलगुरू महोदयांना  सादर करण्यासाठी निवड समितीचे गठन करण्यात येईल 

5. सदर निवड समिती अर्जाची पडताळणी करून, संबंधित अधिकारी/ कर्मचारी यांची मुलाखत घेतील व गोपनीय अहवाल मा.  कुलगुरू महोदयांना  सादर करतील 
6. उक्त समितीचे निष्कर्ष पारदर्शक रहावेत, यासाठी अर्जातील माहितीच्या आधारे प्राप्त गुणानुसार निवड करण्यात येईल.
7. हा पुरस्कार अधिकारी-कर्मचाऱ्यांच्या सेवाकाळात त्यांना केवळ एकदाच देण्यात येईल.
8. ज्या अधिकारी/ कर्मचारी यांना त्यांच्या सेवा काळामध्ये कार्यालयीन कामांमध्ये कसूर, गैरवर्तन, वरिष्ठांशी अरेरावी, दुरूत्तरे/उध्दटपणा/गैरवर्तन/शिस्तभंगाची कार्यवाही झालेले अधिकारी/कर्मचारी  पुरस्कारासाठी पात्र असणार नाहीत. 
9. त्याचप्रमाणे परीक्षा किंवा तत्सम महत्त्वाच्या कामांमध्ये कर्तव्यात कसूर केल्याबद्दल त्याचप्रमाणे विभागीय चौकशी समिती चालू असलेले / समितीत दोषी आढळलेले, विहित प्रक्रिया व्दारे शिक्षा (किरकोळ शिक्षा/निलंबन, गैरवर्तन, वेतन वाढ़ रोखणे, इत्यादी) झालेली आहे, असे कर्मचारी पुरस्कारासाठी पात्र असणार नाहीत.
10. या पुरस्कारासाठी अधिकारी/ कर्मचारी यांचे मागील सलग ०५ वर्षांचे गोपनीय अहवाल विचारात घेण्यात येतील. त्यापैकी किमान ०३ गोपनीय अहवाल  अतिउत्कृष्ट  (अ +) किंवा उत्कृष्ट (अ)  असणे आवश्यक आहे.
11. पुरस्कार प्रदान करण्यासाठी वर्ग - १ ते वर्ग - ३ करिता पात्रतेसाठी आवश्यक किमान ६० % गुण प्राप्त करणे आवश्यक असेल. वर्ग - ४ कर्मचारी यांचेसाठी किमान गुणांची आवश्यकता असणार नाही. तथापी त्यांचे सध्या कार्यरत विभागाच्या विभागप्रमुखांचे मत आवश्यकता भासल्यास पूर्वीच्या विभागप्रमुखाचे मत तसेच प्रत्यक्ष मुलाखतीचे गुण विचारात घेतले जातील . 
12. या पुरस्कारासाठी अधिकारी/ कर्मचारी यांनी मागील सलग ०५ वर्षांमध्ये उपभोगलेल्या रजा विचारात घेण्यात येतील. 
13. उक्त पुरस्कारासाठी 'बिनपगारी रजा' घेणारे/ होणारे कर्मचारी अपात्र समजण्यात येतील. ( वैद्यकीय करणास्तव घेतलेल्या रजेचा अपवाद वगळता)
14. अर्जातील माहितीच्या आधारे समान गुण प्राप्त झाल्यास त्यांचे मागील १० वर्षांचे गोपनीय अहवाल विचारात घेण्यात येतील.
15. विद्यापीठासाठी बहुमुल्य योगदान देणाऱ्या अधिकारी/ कर्मचारी यांच्या नावाचे नामनिर्देशन करण्याचा अधिकार मा कुलगुरू महोदयांना असेल. त्यासाठी अर्जाची आवश्यकता असणार नाही.
16. पुरस्कारासंदर्भातील अंतिम निर्णयाचे अधिकार मा. कुलगुरू महोदयांना असतील. 
अर्ज करण्याची पद्धत:
1. उत्कृष्ट पुरस्कारासाठी विहित नमुन्यात अर्ज करणे आवश्यक आहे.
2. पुरस्कारासाठी अर्ज करण्यासाठी विभागप्रमुखांची/महाविद्यालयाच्या प्राचार्यांची शिफारस अनिवार्य करण्यात आलेली आहे. (गोपनीय पाकिट) अर्जासोबत अधिकारी/कर्मचारी सध्या ज्या विभागात कार्यरत आहेत तेथील विभागप्रमुख / महाविद्यालयाचे प्राचार्य यांची शिफारस विहित नमुन्यात गोपनीय पाकिटामध्ये जोडणे आवश्यक आहे अन्यथा अर्जाचा विचार केला जाणार नाही.
3. विभागप्रमुखांच्या शिफारशीबरोबरच आस्थापना विभागाची माहिती आवश्यक करण्यात आलेली आहे.
4. सदर माहिती आस्थापना विभागाकडून पुरस्कार निवड समितीच्या तारखेपूर्वी गोपनीय रित्या सादर करण्यात येईल. (गोपनीय पाकिट).
5. महाविद्यालयीन कर्मचाऱ्यांच्या आस्थापना विभागाची माहिती संबंधित महाविद्यालयाच्या प्राचार्यांनी त्यांच्या कार्यालयातील कर्मचाऱ्यांकडून संबंधित कर्मचाऱ्यांचे वैयक्तिक नस्ती, सेवापुस्तक किंवा इतर तत्सम स्त्रोतांकडून माहिती संकलित करून, सदर माहिती भरून घेवून गोपनीय पाकिट पुरस्कारासमवेत सादर करावे.
6.  विद्यापीठ/महाविद्यालयीन प्रशासकीय अधिकारी/ कर्मचारी यांनी अर्ज करताना धारण केलेले पद वर्ग -१, २, ३ किंवा ४, याचा उल्लेख करावा.
7. समितीला गुणदान करणे सोपे जावे यासाठी अनुक्रमणिका तयार करून आवश्यक ती कागदपत्रे अर्जासोबत जोडणे आवश्यक आहे. आवश्यक तेथे कागदपत्रे जोडलेली नसल्यास गुणदान करण्यात येणार नाही.
8. ज्याठिकाणी गुणदान तक्ता दिलेला आहे, त्यायठिकाणी पुरस्कारासाठी अर्ज करणारे अधिकारी / कर्मचारी यांनी नमूद तक्त्यात गुण नमूद करावेत. अंतिम गुण देण्याची कार्यवाही निवड समिती करील. 
9. अर्जासोबत आपल्या म्हणण्या पुष्टयर्थ स्वसांक्षांकित कागदपत्रे जोडणे आवश्यक आहे.
10. पुरस्कार निवडीच्या कोणत्याही स्टेपवर किंवा कोणत्याही क्षणी पुरस्कार प्रक्रिया थांबविण्याचे अथवा पुरस्कार निवडीचे अधिकारी प्रशासन राखून ठेवत आहे.
11. निवड समितीच्या शिफारशींवर अंतिम निर्णय घेण्याचे अधिकार मा. कुलगुरू महोदयांना असतील व तो निर्णय अंतिम असेल.   
----------


